CELEX: 32015R2296
Language: lv
Date: 2015-12-09 00:00:00
Title: Komisijas Īstenošanas regula (ES) 2015/2296 (2015. gada 9. decembris) par grozījumiem Īstenošanas regulā (ES) Nr. 1366/2014, ar ko 2015. gadam publicē lauksaimniecības produktu nomenklatūru eksporta kompensācijām, kas ieviestas ar Regulu (EEK) Nr. 3846/87 (Dokuments attiecas uz EEZ)

10.12.2015   
            
            
               LV
            
            
               Eiropas Savienības Oficiālais Vēstnesis
            
            
               L 324/9
            
         KOMISIJAS ĪSTENOŠANAS REGULA (ES) 2015/2296
   (2015. gada 9. decembris)
   par grozījumiem Īstenošanas regulā (ES) Nr. 1366/2014, ar ko 2015. gadam publicē lauksaimniecības produktu nomenklatūru eksporta kompensācijām, kas ieviestas ar Regulu (EEK) Nr. 3846/87
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
   ņemot vērā Komisijas 1987. gada 17. decembra Regulu (EEK) Nr. 3846/87, ar ko izveido lauksaimniecības produktu nomenklatūru eksporta kompensācijām (2), un jo īpaši tās 3. panta trešo daļu,
   tā kā:
   
               (1)
            
            
               Ar Regulu (EEK) Nr. 3846/87 ieviestā lauksaimniecības produktu nomenklatūra eksporta kompensācijām tika publicēta ar Komisijas Īstenošanas regulu (ES) Nr. 1366/2014 (3). Par minētās īstenošanas regulas piemērošanas beigu datumu tika noteikts 2015. gada 31. decembris.
            
         
               (2)
            
            
               Lai eksportēšanas brīdī varētu piemērot elektroniskas muitas procedūras, ir nepieciešams laikus, pirms eksporta kompensāciju piemērošanas, produktu kodus un eksporta kompensāciju nomenklatūras (ERN) aprakstu iekļaut Taric. Ir nepieciešams pagarināt ERN konsolidētas redakcijas publikācijas spēkā esības termiņu, lai tā būtu spēkā, ja eksporta kompensācijas uz Regulas (ES) Nr. 1308/2013 pamata tiktu ieviestas pēc minētā datuma.
            
         
               (3)
            
            
               Dalībvalstis izmanto ERN arī īpašos tālāko reģionu atbalsta pasākumos (POSEI). Lai veicinātu tādu pasākumu vienveidīgu piemērošanu, ERN publikācijas spēkā esības termiņš būtu jāpagarina.
            
         
               (4)
            
            
               Kombinētajā nomenklatūrā (KN) 2016. gadam ieviestie grozījumi neprasa tehniskas ERN korekcijas 2016. gadam.
            
         
               (5)
            
            
               Tādēļ Īstenošanas regulas (ES) Nr. 1366/2014 piemērošanas termiņš būtu jāpagarina vēl uz gadu, t. i., līdz 2016. gada 31. decembrim,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 1366/2014 2. panta otrajā daļā gadskaitli “2015” aizstāj ar “2016”.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 9. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 347, 20.12.2013., 671. lpp.
   
   
      (2)  OV L 366, 24.12.1987., 1. lpp.
   
   
      (3)  Komisijas 2014. gada 19. decembra Īstenošanas regula (ES) Nr. 1366/2014, ar kuru 2015. gadam publicē ar Regulu (EEK) Nr. 3846/87 izveidoto lauksaimniecības produktu nomenklatūru eksporta kompensācijām (OV L 368, 23.12.2014., 1. lpp.).